Z A P I S N I K

Sa sjednice Vijeća roditelja održane 17. travnja 2023. godine u 18,00 sati. Na sjednici je bilo prisutno 14 roditelja, dva roditelja su se ispričala (4.K i 3.Eb razreda), ravnateljica, tajnica i psihologinja škole. Za sjednicu je predložen i usvojen sljedeći

D n e v n i r e d:

1. Izvješće o provedenim natjecanjima i drugim aktivnostima škole
2. Predstojeće obveze do kraja školske godine
3. Mentalni sklop kod adolescenata - radionica školske psihologinje
4. Razno.

O.Hanžek – predsjednik Vijeća roditelja pozdravlja prisutne i usvaja se zapisnik sa prošle sjednice. Točka 1.

Ravnateljica škole ukratko je izvijestila roditelje o natjecanjima koja su se održala, a o kojima su sva izvješća objavljena na našoj Internet stranici. Sve aktivnosti se provode u skladu sa Godišnjim planom i programom rada škole, obilježeni su svi značajni datumi, učenici sudjeluju u svim projektnim aktivnostima. U svibnju će se održati Mali Gastro i Piknik u dvorcu Bračak. Održane su sve prezentacije fakulteta za učenike maturalnih razreda u vezi upisa, imali smo posjet Biljane Borzan školi u sklopu projekta EU u kojem je naša škola partner.

Točka 2.

Ravnateljica je obavijestila roditelje da dolazi završetak nastave za maturalne razrede, rokovi polaganja državne mature su objavljeni, a rokovi završnih ispita će biti objavljeni. Također će biti objavljena obavijest za nastavak obrazovanja na našoj stranici pa svi zainteresirani se mogu informirati. Ljetna praktična nastava mora biti obavljena do 30.8. Tijekom ljeta se predviđa selidba tj. povratak na staru adresu pa se za sva pitanja ili potrebe treba najaviti na naš broj telefona.

Tajnica je izvijestila roditelja da se potvrde printaju s naše Internet stranice, gdje će biti i objavljen popis udžbenika za novu školsku godinu. Ravnateljica je još obavijestila roditelje završnih razreda da provjere na stranicama fakulteta da li postoje neke posebne pripreme, da provjere svu potrebnu dokumentaciju za upise i sve si na vrijeme pripreme. Svjedodžbe bi se trebale nalaziti kod razrednika. U vezi ljetne praktične nastave učenika prvih razreda zanimanja hotelijersko turističkog tehničara sve obavijesti dobit će od nastavnika praktične nastave.

Točka 3.

Psihologinja škole održala je predavanje na temu Mentali sklop kod adolescenata.

Sjednica je završena u 18,50 sati.

ZAPISNIČARKA: PREDSJEDNIK VIJEĆA RODITELJA:

Marijana Franc, v.r. Ozren Hanžek,v.r.